Зи цIыхухэр гуапэрэ зи щIылъэр бей Псынабэ
Жылэу зэрытIысрэ фокIадэм и 22-м илъэс 90 ирокъу Аруан щIыналъэм хыхьэ Псынабэ къуажэр. ЩIэныгъэхэм я докторхэу ШэкIыхьэщIэ Марие, Хьэкъун Тимур, къэрал, парт къулыкъущIэхэу Хъуран Хьэжмурид, Теувэ Хъанбий, Хьэкъун Мухьэдин, дохутыр Iэзэ Чэрим Борис, егъэджакIуэ гъуэзэджэ Шыд Хьэзрит, юрист телъыджэ Тхьэзэплъ Алексей, уэрэджыIакIуэ цIэрыIуэ ХьэхъупащIэ Амырхъан (нэхъыщIэр) сымэ, нэгъуэщIхэмкIи щIыпIэ куэдым фIыкIэ къыщацIыхуащ ар.
Псынабэм и къекIуэкIыкIам, и IуэхущIафэхэм, зэрыгушхуэмрэ зыгъэпIейтейхэмрэ теухуащ «Адыгэ псалъэм» и нобэрей къыдэкIыгъуэм и етIуанэ, етхуанэ напэкIуэцIхэр. АбыкIэ къыпыдощэ илъэс 21-рэ хъуауэ дгъэхьэзыр «Адыгэ къуажэхэм я щIэнгъуазэ» (№43-рэ) тхыгъэхэм.
Хьэтау Ислъам.
